# Edirne

### A Wikipédiából, a szabad lexikonból.

Edirne
Polgármester | Hamdi Sedefçi
Régió | Marmara
Tartomány (il) | Edirne
Terület | 6276 km²
Térkép
Népesség; (2000) | 119 298
Irányítószám | 22xx
Körzethívószám | +90 284
Testvérvárosai |
Honlap | Edirne Belediyesi

Edirne Törökország legnyugatibb részén, az egykori Thrákia területén található; Edirne tartomány székhelye közel a görög és bolgár határhoz. Az I. világháborúig Adrianople, Hadrianopolisz (Drinápoly) néven ismerték Nyugat-Európában.

## [szerkesztés] Történelme

A várost a legendák szerint Hadrianus római császár alapította egy ősi thrákiai település helyén, melynek neve Uskadama (vagy Uskudama, Uskodama) volt. 1362-ben az Oszmán Birodalom meghódította a várost, mely egészen 1453-ig a birodalom fővárosa volt.

Az ókori görögök idejétől kezdve a terület 15 nagy csata helyszíne volt. 378-ban itt győzték le a vízigótok Valens római császárt és a város fontos erődítmény volt Kelet-Thrákia és Konstantinápoly védelmében az 1912-1913-as balkáni háborúk idején. A várost 1829-ben és 1878-ban az oroszok, 1913-ban pedig a bolgárok foglalták el. ideiglenesen.

A város eredeti nevét (Hadrianopolisz) alapítójáról kapta, és görögül illetve angolul ma is így nevezik (Adrianopole). A város török neve azonban Edirne vagy Edreneh, a szlávok Odrin-nak vagy Jedrene-nek nevezték. Valószínűleg mindegyik a Hadrianus-ból származik.

## [szerkesztés] Látnivalók

Edirnében található Törökország legmagasabb minaretjeivel (70,9 m) rendelkező Szelim-mecset, melyet 1575-ben II. Szelim építtetett és az oszmán építészet nagymestere, Szinán tervezett. A minaretek mindegyikén 3, egymás fölé helyezett galéria van. Mindegyik galériára a minaret belsejében 300, egymást nem érintő lépcsőből álló csigalépcső vezet fel (Szinán találmánya). A minaretekről gyönyörű kilátás nyílik a városra és környékére. A mecset tágas, dísztelen belseje fölött négy hatalmas kupola található, amelynek átmérője 31,2 méter (az isztambuli Hagia Sophia-é 31,4 m).

Edirne híres az "olajos májról", fehér sajtjáról és gyümölcs alakú szappanjairól. Minden júniusban rendeznek a városban olajbirkózást, melynek neve törökül kırkpınar, mely az olimpiai játékok után a legrégebbi sportrendezvény.

## [szerkesztés] Oktatás

- Trakya Egyetem

## [szerkesztés] Külső hivatkozások

- Képek a városról
- Képek és információ
- Képek a városról
- Edirne Web Portal
- Honlap Edirnéről
- Edirne időjárás

A lap eredeti címe "http://hu.wikipedia.org../../../e/d/i/Edirne.html"

Kategóriák: Törökország települései | Törökország történelme

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Azərbaycan
- Български
- Català
- Česky
- Dansk
- Deutsch
- Español
- Suomi
- Français
- Bahasa Indonesia
- Italiano
- 日本語
- Latina
- Nederlands
- Polski
- Português
- Română
- Русский
- Svenska
- Türkçe